

Na osnovu Memoranduma o saradnji broj 01-018/22-4232 od 11.05.2022. godine koji su potpisali Glavni grad Podgorica, NVO „IKT Korteks“ i Logate Institut za informacione tehnologije, objavljuje se:

**KONKURS**

**za prijave za učešće u ljetnjoj školi programiranja u Podgorici**

Pozivaju se učenici/ce VII i VIII razreda osnovnih škola na teritoriji Glavnog grada-Podgorica, da dostave svoje prijave na Konkurs za učešće u ljetnjoj školi programiranja (u daljem tekstu: Konkurs).

**Vremenski okvir**:

Podnošenje prijava za učešće: od 10.08.2022. do 28.08.2022. u 23h59min

Termini za testiranje: više termina u periodu od 25.08.2022. do 01.09.2022.

Početak nastave: 05.09.2022.

Prezentacija igara: 01.10.2022.

Konkurs se odnosi na organizovanje škole programiranja u trajanju od mjesec dana tokom koje će polaznici imati priliku da nauče osnove algoritmike i programiranja na kursu „JavaScript – programiranje igara“, te na kraju obuke prezentuju svoje isprogramirane igre.

Škola programiranja organizovana je na sljedeći način:

* mjesto održavanja: Birziminium hub, Vučedolska ulica, br. 16, Podgorica;
* trajanje predavanja: tri puta sedmično u trajanju od po 2 sata.

Konkurs je otvoren 25 dana od dana objavljivanja na sajtu Glavnog grada.

**Kriterijumi za učešće**: Pravo učešća imaju svi upisani učenici/e VII i VIII razreda podgoričkih osnovnih škola, a učesnici/e konkursa su dužni da:

1. Poznaju rad na računaru da mogu kreirati datoteku i folder;
2. Ispune online upitnik;
3. Dostave dokaz da su učenici VII i VIII razreda podgoričkih osnovnih škola;
4. Polažu logičko-matematički test sklonosti.

Učesnici/e su dužni da do 28. avgusta 2022. godine ispune online upitnik, te dostave dokaz iz tačke 3 na e-mail adresu [akademija@logate.com](mailto:akademija@logate.com)

Kriterijumi odabira: Svi prijavljeni kandidati će raditi test sklonosti. Riječ je o logičko-matematičkom testu, a prilikom selekcije polaznici/ka, uzimaju se u obzir najbolje ostvareni rezultati na testu. Svi učesnici/e koji ispune uslove Konkursa biće obaviješteni o vremenu i mjestu polaganja testa, najkasnije 3 dana prije njegovog održavanja. Dvadeset učesnika koji najbolje urade test imaće priliku da pohađaju ljetnju školu programiranja.

**Procedura prijave na konkurs**: Do 28. avgusta 2022. godine potrebno je odgovoriti na online upitnik koji se nalazi na adresi:

- https://forms.gle/UUbn7TaghiQ7iNeg7

**Nagrada**: 20 odabranih polaznica/ka će pohađati ljetnju školu programiranja, a po uspješnom završetku dobiti diplome i potvrdu da su stekli osnovne programerske vještine.

Kontakt za informacije: akademija[@logate.c](mailto:konkurs@strategist.co.me)om.